
DIRECTEUR- HOOFDREDACTEUR: WIRA SENDJAJA.
KALOEAR SASASIH 4 KALI:
KAPING 2-9-16-24 SASIH WALANDA


Soegri noe nampi proefnummer ieu serat kabar, oepami henteu bade langganan,
moegi kersa ngawangsoelkeun deui.


Uitgeefster: 
Rengr. Al-Moe'min.
Adres Hoofdredactie:
Wira Sendjaja.
Kazerneweg 23 
Tjiandjoer.
Tjitakan:
Drukkerij Pamitran
Tjiandjoer.
Njimpenna ieu s. k. 
oelah dilalaworakeun,
margi seueur ajat
Qoerän sareng Hadits.


EMOETKEUNEUN!


Koe soson-sosonna sadaja ahli-ahli Al-Moe'min dina ngalakonan amal¬
ma'roef, sakoemaha noe kaoengel dina „Amal ma'roef" tea, adres-adies
kanggo proefnummer, anoe katampi koe djoeroe moedi doegi ka parantoe pa¬
toempoek. Nanging sanaos parantos kieu kaajaanana, montong djadi pambengan
kanggo noe teu atjan atanapi noe palaj deui ngadamel amal-ma roef mah, soe¬
mangga enggal-enggal kintoenkeun bae, sangkan Islam woewoeh-woewoeh hoe¬
roeng mantjoer.
Dina salebet sasih ieu sareng teras saladjengna, proefnummer noe bakal
kasanggakeun teh moal aja lirenna.
Kanggo kaberesan atoeran kalajan toemoet sakoemaha agama, anoe diwa¬
djibkeun ka para Moeslimin, dimana eta proefnummer katampi; sareng disare¬
ngan koe hidajat ti Maha Kawasa, palaj ngersakeun ngaraksa ageman,
ngamadjengkeun ageman, enggal tampi kalajan manah noe islah, kalajan enggal
tjoemponan roepi-roepi kawadjibanana, nja eta „waragadna".
Saoepami eta proefnummer (nomer pertjobian) tea teu papendak sareng
djodona, nja eta noe njandakna (nampina) teu kaleresan sareng hidajat
Goesti Robboel Idjdjati, atanapi margi sanes-sanes, enggal-enggal¬
enggal-enggal paparinkeun deui (poelangkeun). Henteu kedah nganggo diwoe¬
woeh parangko, tjekap oepami diserat dina adresbandna koe:
„RETOUR AFZENDER¬
Moeng djagi, oelah doegi ka gentjel, margi sakatampina deui, bade diteras¬
keun ka noe teu atjan kenging giliran. Sareng deui oelah ladjeng dielep (andel¬
andeleun).
Kapertjantenan hate, sakalintang boeleudna, jen para ichwan sadaja kantenan
pikengingeun hidajat, sadajana.
Wassalam


DJOEROE MOEDI.


SEWOE NOEHOEN.
Lamoen tjek ki dalang mah „kateda
kasoehoen kalingga moerda". Demi tjek
oerang mah biasa bae „beurat njoehoen
beurat nanggoeng, beurat narimakeuna¬
na". Ngedalkeunana kitoe, moenggoehing
si awam mah, dimana pinanggih reu¬
djeung laksana anoe dipikahajang atawa
noe diihtiaran. Lahirna ka noe ngalan¬
tarankeun ngalaksanakeunana kahajang,
ari batinna mah tangtoe moal ka saha
deui, anging ka Goesti Jang Maha Soetji,
lantaran sagala roepa oge goemantoeng
kana koedrat irodat Mantenna tea. Tapi
ari anoe geus loehoer martabatna mah,
sapapandjangna bae ari njoekoerkeun dj.
nganoehoenkeun ka Goesti teh, da geus
tara aja hilapna tea.
Dina A.M. anoe ngamoeat „Obor dja¬
maah" tea, parantos didjangdjikeun, jen
moal petot2 ihtiar pikeun neangan djalan
kamaslahatan djeung kasalametan anoe
rek mariang djarah ka tanah soetji, geu¬
san njamboeng njaroengsoem ka noe¬
sanes, anoe toedjoeanana pada - pada
kitoe.
Koe lantaran noe katoong teu aja deui
geusan njarandoe neda pitoeloeng, anging
ti ka noe kagoegan kakawasaan, njepeng
tina bagian perkara kaberesan sarsilah
agama, nja eta ka kantor Inlandsche¬
Zaken, anoe diloeloegoean koe Padoeka
Toean Adviseur, nja andjeunna noe di¬
djoegdjoeg teh.
Koe kejeng-kejengna angkeuh hajang
njamboeng njaroengsoem tea, geus poho
dikaisin, katoeroeg-toeroeg kasoeroeng
koe pageuh kajakinan, jen tangtoe kersa¬
ngalaksanakeunana anoe dipoentangan
teh, sarehna geus katjarioskeun ka oerang
rea, jen adjeunna teh „ahli noeloeng ka¬
noe boetoeh, nalang ka noe hajang",
sadjaba ti ngamanah kawadjiban salirana
djeung padamelanana teh.
Tina perkara ieu, kaemoet perloe ka¬
oeninga koe bala rea, malah mandar
djadi toeladan reudjeung pieunteungeun,
dimana aja karerepet atawa noe poeka
masalah agama anoe patali reudjeung
nagara, soepaja oelah salah los, djeung
salah nja prak. leu di handap dihatoer¬
keun salinan soerat panoehoen anoe di¬
sanggakeun ka Padoeka Toean Adviseur:


MAS WIRA SENDJAJA
Djoeroe-Moedi Al-Moe'min
Kazerneweg 23, Tjiandjoer.
Serat kasanggakeun
ka linggih Padoeka Toean
Adviseur Inlandsche-Zaken,
Dr. G. F. Pijper
hing Batavia-C.
Sareng hormat.
Kaoelanoen awon teu kapioendjoek,
sarehna maos wartos dina serat kabar
„Pamandangan" no. 166 lambaran ka¬
tiloe, jen dina oenggal2 taoen pama¬
rentah nagara Mekah, njebarkeun boe¬
koe „toedoeh-djalan", diroepikeun bro¬
chure, anoe eusina roepi2 wawaran
anoe kedah dipiterang koe sadaja dja¬
maah2 (noe bade maroenggah hadji).
Panjariosan, eusina teh teu kinten pe¬
pekna, kanggo kasalametan sareng ka¬
amanan anoe bade zararah.


Dina eta wartos serat kabar teh ka¬
oengel oge, jen tiasa djadi koe peranta¬
wisanana consulaat Nederlandsch-Indië
di Djedda, anoe teras neda pitoeloeng¬
na Inlandsche Zaken, boekoe „toedoeh¬
djalan" teh, disebarkeun di Indonesia.
Koe margi eta, oepami ieu wartos
teh kajaktosan, sanget neda koernia
salira gamparan, kersa maparin eta
boekoe kanggo serat kabar Al-Moe'min,
sebarkeuneun, margi kaemoet sakalin¬
tang perloena
Saoepami ieu wartos teh teu kajak¬
tosan, moal weleh-weleh njoehoenkeun
sih pitandang, moegi kersa ngada¬
woehkeun ka padamel tjepengan salira
gamparan, soepados masihan hidji
„toedoeh djalan" noe saterang-terang¬
na tina sagala roepina, kanggo pang¬
djagi samoekawis bahaja kabobodo
atanapi bahaja kabodoan.

Ti samemehna, sareng saparantosna
oendjoek timpah sewoe noehoen kana
pitandang salira gamparan, koelanoen
Hoermatna noe ngadjeng2 tetesan
w.g. Wira Sendjaja.
Sinerat di Tjiandjoer
ping 11 Augustus 1939.
*
Henteu mentjog deui tina kajakinan
anoe kaseboet di loehoer, heuleut sawa¬
tara poe Padoeka Toean Adviseur nga¬
leler serat, anoe ieu salinanana kaha¬
toerkeun ka sadajana:
ADVISEUR
voor
INLANDSCHE ZAKEN
— O —
Batavia, 23 Augustus 1939.
Zeergeachte Heer,
Naar aanleiding van Uw schrijven
van 11 Augustus j.l., doe ik U hierbij
beleefd toekomen een exemplaar van
het door de Saoedi-Arabische Regeer¬
ing uitgegeven boekje, dat ik in 1938
van den Zaakgelastigde der Neder¬
landen te Djeddah, heb ontvangen.
Aangeteekend worde dat de boekjes
voor het jaar H. 1358, welke ik dit
jaar geb ontvangen, weder naar Djeddah
zijn teruggezonden, aangezien blijkens
door den Zaakgelastigde ontvangen
bericht van het Ministerie van Buiten¬
landsche Zaken te Mekka, die boekjes
als ongeschreven moeten worden be¬
schouwd.
Met hoogachting,
w.g. G. F. Pijper
Aan
den WelEdelGestrengen Heer
M. Wira Sendjaja,
Directeur-Hoofdredacteur van het
weekblad „Al-Moe'min,
Kazerneweg 23,
TJIANDJOER.
Pisoeraheunana seratan noe di loehoer
kira2 kieu:
Djoeragan noe teu kinten terhormatna.
Patali sareng serat djoeragan ping
11 Augustus noe nembe kalangkoeng,
sarengan serat ieu djisim koering ngin¬
toenkeun hidji boekoe anoe disebar¬
keun koe pamarentah Saoedi - Arab,
noe katampi ti wawakil pamarentah
Nederland di Djeddah dina taoen 1938
Moegi djadi tingali, boekoe pikeun
taoen Hidjroh 1358 anoe katampi ta¬
oen ajeuna mah, diwangsoelkeun deui
ka Djeddah, margi noemoetkeun serat
noe katampi koe wawakil ti Ministerie
loear-negri Mekka, eta boekoe teh ke¬
dah dianggap henteu diserat (henteu
dikaloearkeun).
Kalajan pinten2 kahormatan,
w.g. G. F. Pijper.
Serat kasanggakeun
ka djrg. M. Wira-Sendjaja
Djoeroe Moedi „Al-Moe'min"
Kazerneweg 23,
Tjiandjoer.


Kanoehoenan ki dalang anoe kaoengel
dina awal ieu karangan teh, pohara pi¬
san merenahna; saperkara eusina soerat
sakitoe kereueutna, handap asor, lemah
lemboet, matak ni'mat ka noe narima,
tjatjakan mantenna teh hidji pangagoeng,
katoeroeg-toeroeg elmoena sakitoe loe¬
hoerna, noe matak kenging titel „Dok¬
tor" oge. Katjida tjarangna, anoe kitoe
kaajaanana kitoe tata basana teh. leu,
hidji tabe'at anoe perjoga ditoeroetan
reudjeung ditiroe koe noe lian.
Kadoea perkara, djaba ti kitoe teh
deuih, ngalaksanakeun kana panoehoen,
njoehoenkeun obor tea. Beurat njoehoen,
beurat nanggoeng, beurat narimakeunana
tea, geus dina tempatna deui bae.
Demi boekoena teh sebaran ti kantor
propaganda pamaretah Mekkah, ditoelis
koe aksara Arab basa Malajoe, dihias
koe potret2 wawangoenan di Mekkah
djeung Madinah, nja kitoe deui potret
Maha Radja Arab, sarawoeh Kroonprins¬
na. Eusina pirang2 toedoeh djalan, mak¬
soedna saroea djeung noe geus ditoelis
dina „Obor djamaah" Tangtoe pisan
sakoer noe perloe, bakal ditoengtoet di¬
moeat dina A.M. Antos bae!


PANGANGGOERAN.


Sim koering nalika oedoer, tamba
ngalamoen koerah-koreh kana pabetekan
bet mendak Al-Moe'min, kagoengan djrg.
Soemarma, nalika aja saderekna dirg.
Oesman bet kakantoen di sim koering
atanapi dihadja soegan dikantoenkeun,
soepados kabatja koe sim koering. Moe¬
ga2 djanten „Djimat".
Barang eta Al-Moe'min ditelek-telek
euleuh2 geuning pepek naker di lebetna
teh sagala aja, komo panginten model
1939 mah, namoeng ngan bati hajang
bae, moen sapertos noe njiram mah pa¬
nginten geus ngelai soegan. Anoe di¬
batja teh model 1 Mei taoen 1937 taoen
VI No. 13.
Barang sim koering doegi ka palebah
pabrik Aboeja, pohara dilenjepanana,
sarehna eusina seueur pisan anoe njilo¬
kaan ka diri pribadi Jaktos dina hoet¬
bahna kitoe prak-prakanana, namoeng
oepami dilenjepan anoe sajaktosna, mak¬
sadna teu aja sanes kadjabi ti ngoembah
hate, ngaraksa patekadan sareng nga¬
djoeroeng kana kagetolan ibadah.
Koe margi djisim koering mah ari
trong kohkol teh kalah morongkol, sa¬
reng ari doer bedoeg anggoer moeroeng¬
koet, ajeuna bade njoehoenkeun diber¬
kahan ka sadaja para adjengan Al-Moe'¬
min, moedah-moedahan adat tabeat noe¬
sakitoe aebna teh, leungit moesna, di¬
ganti koe kahadean.
Wassalam,
Idi Wiradidjaja.


Piterang Red.
Moega2 manah salira djoeragan di¬
manah koe Maha Agoeng. Rengrengan
pohara bingahna, sarehna salira mi¬
boetoeh kana ieu madjallah.


Amal Ma'roef.
Anoe diantos-antos sareng diteda ka
soegri noe bade ngersakeun kana
„padamelan-sae" kanggo ka¬
madjengan agama koe tjoekang A. M.,
teu aja sanes kadjabi ti maparin adres2
ka adm. ieu s. k., adres noe sakinten
kaerong bakal nampina atanapi bakal
kersa maosna, oepami dikintoenan
proefnummer.
Teras henteuna djadi langganan, eta
mah henteu djadi tanggelan noe ma¬
parin adres2 tea, goemantoeng kana
karidoan manah anoe dihatoeranan
proefnummer bae.
Saoepami sadajana noe sami welas
asih kana serat kabarna, pada kersa
ngadjalankeun sakoemaha panoehoen
noe kaoengel di loehoer, asal disarengan
koe takdiring Jang Widi, sageuj teu
enggal2 katingali sareng karaos kama¬
djenganana ieu serat kabar.
Ti samemehna katampi, Directie pa¬
rantos hatoer noehoen ti anggalna.


KOROPAK.


Parantos nampi ti:
Djrg. Soepena a. Soeria Lgno. 1620
f 1,60 kanggo kw. III, IV th. 39.
Djrg. R. Djoebardi Lgno. 1699 f 1,60
kanggo kw. III, IV th. 39.
Djrg. R. Ismail Lgno. 2381 f 1,60 kang¬
go kw. III, IV th. 39.
Djrg. R. H. Achmad Cortobi Lgno. 2834
f 0,80 kanggo kw. III th. 39.
Djrg. Mohd. Dachlan Lgno. 2499 f 1,80
kanggo kw. III, IV th. 39 + f 0,20.
Djrg. Doedoeng Lgno. 1546 f 0,80 kang¬
go kw. III th. 39.
Djrg. Mh. Affandi Lgno. 1910 f 1,60
kanggo kw. III, IV th. 39.
Djrg. R. S. Djajadiwiria Lgno. 233
f 2,50 kanggo kw. III, IV th. 38 + kw.
Ith. 39 langkoeng f 0,20.
Djrg. Mas Emod Lgno. 3123 f 0,30
kanggo Aug. 39.
Djrg. M. Atjep Lgno. 2066 f 1,60 kang¬
go kw. II, III th. 39.
Djrg. D. Abd. Rozak Lgno. 166 f 2.—
kanggo kw. III, IV th. 38 sareng f 0,50
kanggo kw. 1 th. 39.
Djrg. S. Oeton Lgno. 2889 f 0,80 kang¬
go kw. III th. 39.
Djrg. Soeherman Lgno. 3010 f 0,80
kanggo Mei, Juni sareng Juli th. 39.
Noe teu moendoet, teu diwaler.
Adm. A. M.


NOEDJOE DITJITAK:
KITAB
TAMAN KAISLAMAN.

ham — f 58. Tapi oemoemna para kijai
netepkeunana teh gampang bae:
1 dirham — 1 talen.
200 dirham = 200 talen — f 50.
Saoerna: eta teh ichtijat, anoe tang¬
toe salametna, sabab make oekoeran
anoe pangsaeutikna.
Noeroetkeun itoengan A. M: 1 dirham
beuratna 3,36 gram ari 1 miskol 10/X3,36.
gram — 4,8 gram.
Djadi 20 miskol atawa nisab emas
20 X4,8 gram — 96 gram.
M. a.
PANGELING-NGELING.
Djrg. Langganan No. 2435 Wanajasa.
Kana walonan A. M. No. 22 ddo. 9 Juni
1939, soepaja didjentrekeun deui lanta¬
ran koerang terang dina masalah:
Salia ma'moem djeung Imam dina
palebah Jol dan


WALONAN.
BAB ZAKAT.
Emas perak anoe wadjib dizakatan teh
koedoe tjoempon 3 sjarat:
1. Milik sampoerna, doeit tiis.
2. Nisab, (200 dirham perak atawa
20 miskol mas).
3. Haol, (djedjeg sataoen).
Lamoen oerang njimpenan doeit saban
boelan f 10. Meureun toetoep taoen teh
aja f 120. Eta tatjan wadjib zakat.
Sabab oepama:
Boelan Januari aja f 10.
f 20.
Februari „
Maart
f 30.
f 40.
April
„ f 50. Eta mimit
Mei
nisab, (ihtijat, 1 dirham dianggap 1 talen).
Dina boelan December aja f 120, atjan
wadjib zakat sabab tatjan haol.
Dina boelan Mei deui taoen ka 2,
meureun doeit geus aja f 170. Tah
eta wadjibna f 1,25 nja eta tina doeit
anoe f 50 tea Ti noe sesana teu
wadjib, sabab tatjan haol.
Saladjengna dina boelan Mei taoen
ka 3, meureun geus aja f 290. Wa¬
djibna zakat ti noe f 170 nja eta noe¬
geus djedjeg pisan 1 taoen zakatna
f 4,25.
oelah lali 1 taoen Islam koerang 11
poe ti taoen Walanda, djadi ngadamel
haol (djedjeg taoen) teh saban taoen
koedoe dikoerangan 11 11 poë.
leu atoeran zakat artos simpenan. Oe¬
pama eta artos didamel modal dagang,
eta lain deui atoeranana.
Barang dagangan, (lain barang inven¬
taris kaperloean dagang, lain barang
simpenan, ieu mah teu diitoeng) anoe
sok didjoeal, ladangna dibeulikeun deui
kana djoealeun, engke dimana toetoep
taoen diitoeng aja sabarahaeun. Oepama
nisab, eta wadjib zakat.
Tjontona:
A. ngamodal dagang, meulian barang
pangadji f 40.— boelan Moeharam 1354.
Barang boelan Moeharam 1355 diitoeng.
Barang dagangan aja harga f 45.— kana
parabot dagang: kati, enz. aja f 20.—
meuli tangkal kalapa f 10.— aja doeit


kontan f 5.— dina pihoetangkeun f 15.—
Eta anoe wadjib zakat f 45 + f 5 + f 15
— f 65 nja eta f 1,525.
Dina patarosan kaoengel perkoempoe¬
lan njimpen artos 1 boelan f 7,50. Ba¬
rang toetoep taoen 1 aja harga f 137,92.
Lamoen anoe f 137,92 teh aja dina
boekti barang dagangan, kabeh tina mo¬
dal noe geus djedjeg 1 taoen tangtoe
zakatna f 3,45 tea.
Tapi ningal dina lijst aja leuit, kon¬
tji, kandang moending sagala. Eta mah
teu wadjib dizakatan, djadi zakatna
tangtoe koerang ti sakitoe. Katoeroeg¬
toeroeg apan modalna oge tambah saban
boelan. Dina taoen eta tambahna modal
noe tatjan djedjeg 1 taoen teh 11 X f 7,50
— f 82,50.
Koe margi eta kawas taoen eta mah
tatjan wadjib zakat.
Taoen kadoea oge, koedoe dietang
deui: Boekti barang dagangan sabaraha
Pihoetangkeun sabaraha. Doeit kontan
sabaraha.
Modal anoe tatjan djedjeg 1 taoen
oelah direken.
Inventaris toko oelah diitoeng.
Barang tiis, (bati anoe teu digolang¬
keun deui) oelah diitoeng
Djoemlah tadi anoe 3 roepi didjoem¬
lah, ladjeng bagi 40, tah sakitoe kawa¬
djibanana zakat teh.
Ngetangna mah perjogi koe andjeun
bae.
HAL NISAB.
Ari nisab teh mimitina wates kawadji¬
ban zakat. Nisab teh aja doea roepi:
1. Nisab perak nja eta 200 dirham
2. Nisab emas nja eta 20 miskol.
Dirham djeung miskol noe kaoengel
dina kitab baheula teh ajeuna geus teu¬
aja; sanadjan ngaranna aja keneh, tapi
oekoeranana geus beda.
Katerangan paos tina hal ngitoeng
dirham geus didadar dina A. M. taoen
VI 1 Augustus 1937 A. M. no. 22 katja
3. Sae eta bae tingalian deui.
Pondokna di dinja diterangkeun 200
dirham noeroetkeun itoengan A. M. —
f 67,20.
Noeroetkeun Irsjadoel'anam 200 dir¬


ps en des gel de d
lle laat gali dan elden
Imam tahijat, Ma'moem henteu,
atawa lmam teu tahijat, Ma'moem
tahijat. Pakia-kia kitoe lamoen nga¬
hadja sarta njaho, eta matak batal.
Lamoen ngahadja teu njaho, teu batal.
Lamoen njaho teu ngahadja teu batal.
Lamoen teu ngahadja, teu njaho, teu¬
batal.
Sanggeus teu batal koedoe koemaha?
Lamoen Ma'moem tinggal tahijat poho
atawa teu njaho, toeloej inget at. djadi
njaho memeh Imam adjeg bener, eta
tafsil: lamoen geuwat balik deui miloe
tahijat, eta teu batal; lamoen teroes bae,
nja batal tea. Dalah anoe ngahadja sar¬
ta njaho oge, pek ma'moem ninggal
tahijat, teu batal keneh dina lmam me¬
meh nangtoeng deui mah, malah masih
soenat miloe balik deui tahijat dj. Imam.
Lamoen teroes tepi ka lmam nangtoeng,
tah, batal salatna si ma'moem anoe be¬
ngal teh.
Lamoen Imam teu tahijat sama-sakali,
ari ma'moem pek tahijat di djero njaho
sarta ngahadja, eta batal.
Lamoen Imam teh tahijat sapotong,
ari ma'moem mah dianggeuskeun, tepi
ka tinggaleun, eta teu batal.
Sihoreng Imam teh lain tahijat sapo¬
tong, dioek soteh istirohat bae, ari ma'¬
moem tahijat dianggeuskeun, eta teu batal.
Lamoen doemeh ma'moem tinggaleun
da nganggeuskeun tahijat tea, tepi ka¬
waktoe matja 420 dina nangtoeng roe¬
pek, eta 420 koedoe dibatja ditamat¬
keun bae, kadjeun teuing dihampoera
tepi ka tinggaleun tiloe roekoen oge.
Saoer Sjech Ibnoe Hadjar: Doea roekoen.
Sakieu bae,
M. a.

Samboengan A.M. no. 28.
(Nadruk verboden).


KAROSOELAN K. N. MOEHAMMAD
S. A. W.
Malem Senen tanggal 12 boelan Robi¬
foel-awwal taoen Gadjah (20 April 571
Masehi) diowokeun Sd. Moehammad
poetra Abdoelloh, bangsa Qoeraisj, di
Mekah. Barang goeroedag oge, ieu moe¬
rangkalih geus jatim, da geus poepoes
manten ramana, anoe titinggalna teu
koerang teu leuwih onta lima siki djeung
domba lima-genep siki katoet hidji dja¬
riah, malah tjeuk sakaol mah koerang ti
sakitoe. Dina joeswa genep taoen, an¬
djeunna ditilar poepoes koe iboena, nja¬
dirorok koe ejangna, djenengan Abdoel¬
moettolib.
Doea taoen ti harita ejangna poepoes,
nja toeloej dirorok koe oewana, djene¬
ngan Aboe Tolib, hidji lalaki moelja
manah, tapi katjida repotna, nepi ka teu
iasa ngipajahan ahlina noe satjoekoepna.
Kaajaan Sd. Moehammad s.a.w. harita
tjara baroedak noe palakir bae, ngan
ditambah koe jatim, geus teu iboe teu¬
rama, teu aja harta banda, euweuh noe¬
ngatik, euweuh noe maladjaran, tjampoen
djeung batoer2 sapantar andjeunna anoe
.... ma'loem deuih baroedak djaman
harita, euweuh pisan paladjaran, sagoe¬
loeng sagalang djeung toekang njarem¬
bah berhala. Tapi sanadjan kitoe, beuki
ageung teh beuki sampoerna bae salira
reudjeung manahna katoet tingkah-lakoe¬
na. Nepi ka koe oerang Mekah mah di¬
seboetna oge „Al-amin" (djalma beunang
dipertjaja).
Estoe ieu mah atikan Noe Maha Ka¬
wasa. Da loeang loembrahna hidji boe¬
dak jatim - pahatoe toer malarat sarta
euweuh paladjaran mah lain kitoe. An¬
djeunna sampoerna njalira, sedeng noe¬
sagoeloeng sagalang djeung andjeunna
tetep aja dina kakoerangan. Andjeunna
teu kersa ngahormat-hormat berhala, se¬
deng maranehanana katjida saroemoe¬
djoedna kana berhala. Andjeunna resep
repeh-rapih, sedeng maranehanana teu
eureun2 patjogregan. Andjeunna bener
i'tigodna, sedeng maranehanana koekoeh
ngagoegoeloeng boehoen djeung tahajoel.
Andjeunna resep kana kahadean, sedeng
maranehanana djaoeh mela-meloe kana
ngalampahkeun kitoe.
Hidji jatim pakir toer oemmi (teu bisa
noelis djeung teu bisa matja), loeang
loembrahna sakoer anoe katendjo djeung
kadenge koe manehanana, ti leuleutik
nepi ka kolot, sok terap kana hate dj
dirina, djadi adat djeung tabe'at di ma¬
nehanana. Komo moen noe katendjo dj.
kadenge teh djolna ti baraja-barajana
djeung sakoemna bangsana. Katoeroeg¬
toeroeg euweuh kitab noe mere pitoe¬
doeh ka manehanana, euweuh goeroe


„Raksa Mitra Poetra'
Pangoeroes ieu roemah pertoeloe¬
ngan ngaraos kaperloeanana kanggo
ngemoetan ka sadajana para dermawan,
jen ieu badan teh salamina perjogi
nampi hadiah pikeun waragad mali¬
hara anoe rara masakat.
Soemangga diantos !
Kalajan asmana Pangoeroes,
Wira Sendjaja
Voorzitter.


noe ngageuing ka manehanana, euweuh
noe ngabantoe moen aja oge karep.
Djadi, lamoen noeroet loeang loembrah
kabiasaan mah, tangtoe i'tigod andjeunna
tjara i'tigod maranehanana, kitoe deui
meureun kalakoeanana oge moal djaoeh
ti kalakoean maranehanana, ti aalit nepi
ka ageung, nepi ka sawawa manah, ka¬
kara meureun ari geus sawawa man iasa
saeutik-eutikeun ngabedakeun noe hade
djeung noe goreng, tjara hidji-hidjieun
sok radjeun aja noe kitoe djaman harita.
Tapi da andjeunna mah loear biasa, es¬
toe ti aalit pisan geus dipaparinan idjid
kana kaberhalaan. Djadi kaboeroe soetji
manten i'tigodna, teu koengsi sawawa
heula. Nja kitoe deui kaboeroe hade
manten tabe'at djeung tingkah lakoena
teu koengsi diwarah batoer.
Teu tjara batoer kadedemes kana doe¬
nja-barana, da andjeunna mah woewoeh
joeswa teh woewoeh djoehoed, kaho¬
jongna njingkoer tapakoer, moenadjat ka¬
Alloh Ta'ala, njoehoenkeun dipaparinan
pitoedoeh, koemaha djalanna ngadjait
manoesa tina kadjahatan noe harita soe¬
marambah di sakoeliahna, nepi ka terboe¬
ka hidjab, tembong tjahaja kasoetjian,
toeroen wahjoe ka andjeunna, noe pan¬
djang leber tapsilanana.
Ka noe sok njarembah berhala, sataken
tanaga andjeunna nerang-nerangkeun, jen
anoe wadjib disembah teh Alloh Ta'ala
njalira, oelah mangeran ka machloek.
Patekadan2 sasar, hantem koe andjeunna
diperangan koe pitoedoeh djeung bebe¬
neran.
Radja2 djeung kapala2 noe aroema¬
goeng, dielingan sina taroeroen tina poen¬
tjak kamegahanana, malar bisa ngaren¬
dahkeun dirina, saharkat samartabat dj.
somah di pajoeneun Goesti noe ngada¬
mel boemi langit.
Pikiran manoesa noe geus mang-ratoes
taoen hees tibra dina kabodoan, disim¬
boet koe boehoen tahajoel, koe andjeun¬
na digebah dihoedang-hoedangkeun; toeh
deuleu kaahengan alam, lenjepan, pikiran,
awas2, tangtoe ma'rifat ka Noe Ngada¬
mel, oelah toetoeroet moending bae ka¬
noe sasar patekadanana. Djalma moal
lana hiroep di doenja, koedoe ti ajeuna
sasadiaan pikeun hiroep di acherat, be¬
kelna nja eta ihlas ibadah ka Alloh Ta¬
'ala, hade ka sasama hamba, adil, satia
berdjasa, d.s.b.
(Samboengeun).


(cal) door de


Timbalan Kdj. Nabi s. a. w.
„Parantos merdoekeun G. Alloh
ka oemat kaoela: dina pentingan
Isro 50 kali salat, tapi teu eureun2
kaoela boelak - balik njoehoenkeun
dientengkeun, doegi ka ngadamel
(ngawadjibkeun) lima waktoe dina
sapoe-sapeuting." (Hadits).
Hadits tjikeneh, sanes maksadna ne¬
rangkeun hal Isro sareng Mi'rodj, moeng¬
noe etjes mah nerangkeun asalna salat
noe dipardoekeun ka oemat Nabi Moe¬
hamad teh 50 waktoe. Anoe sakitoe
poharana, koe djasana Kdj. Nabi Moesa
noe maparin pamandangan ka Kdj. Nabi
Moehamad, soepaos njoehoenkeun dien¬
tengan.
Nja Kdj. Nabi diidjabah panoehoenna,
doegi ka tjlek teh noe dipardoekeun ka¬
oematna 5 waktoe bae, tapi teu geseh
gandjaranana djeung oepama lima poe¬
loeh waktoe tea. Estoe pohara oentoeng¬
na oemat Moehamad, tapi sanadjan kitoe,
loba keneh noe ngakoe oemat Moehamad
teu njoemponan kana eta anoe lima tea¬
Salat teh, anoe pangpenting-pentingna
ibadah. Ngabantoen anoe boekti bae,
diwadjibkeunana koe Alloh Taala oge
geuning oenggal-poe saban penting sao¬
lah-olah dipaseloekkeun djeung hiroep
koemboeh kaperloean masjarakat.
Deui diwadjibkeunana teh dina waktoe
anoe katjida pentingna, dina mangsa
loear biasa nja eta dina waktos Kdj.
Nabi diisrokeun. Teu aja mangsa noe¬
ngagendjlongkeun oerang. Qoeresi, lian ti¬
waktoe harita, harita mangsa ngabedah
adat nja eta diwadjibkeunana salat lima
waktoe; harita dina taoen kasabelas sabada
dioetoesna Kdj. Nabi s. a. w.
leu babaran, kangge ngalap barkah,
oerang pengkolkeun kana hal sawatawis
pependakan Kdj. Nabi dina Isro.
Katjarioskeun tina sawatawis noe ka¬
pendak teh, nja eta: Kdj. Nabi ngamboeng
di tengahing perdjalanan, aamboengan
noe meleber kalintang seungitna. Teras
mantenna toemaros ka Malaikat Djibril,
walonna: Ja Rosoeloelloh, eta teh

L. S.
Naha para djoeragan istri pameget
parantos oeninga sareng parantos lang¬
ganan 2 serat kabar noe populair di
Priangan-Wetan???


Oepami teu atjan enggal ngalanggan
sareng ngintoenan artos ti pajoen ka
adres di loehoer.
TAWEKAL (basa Malajoe) per
boelan f 0,60.


TOEMBAL (basa Soenda) per¬
boelan f 0,60 kanggo di Indonesia.


Masjitoh (gandek toekang meresan poe¬
tri Firaön)." Derekdek koe M. Djibril
ditjarioskeun lalakonna (sapertos noe¬
sering kaoeninga dina saban ngaos Mis¬
radj).
Di dieu ngandoeng toeladeun pakeun
para istri2 nja kedah tjara Masjitoh pi¬
san ngabela kajakinan teh, geuning doe¬
gi ka digolakkeun dina timah, diwada¬
han koe kantjah tambaga, siksaan ti
Firaön, teu gimir saboeloe-boeloe atjan,
koemaha gandjaranana? Boektina noe¬
kalangkoengan koe Kdj. Nabi, tilas tem¬
patna oge geus didamel wangi anoe lain
loemajan. leu sanes tjonto kangge istri2
bae, pameget oge sami.
Sering pisan mendakan istri Moesli¬
mah ngakoena mah (boedjeng2 sapertos
Masjitoh) dina proek tjarogean oge, asal¬
na eta istri teh sok netepan, tapi ka¬
goesoer koe tjaroge noe tara, tjoel bae¬
henteu daek njoemponan, toer sjara' mah
teu pilih istri teu pilih pameget wadjib
bae ka ditoe ka dieu oge teu dibeda¬
beda.
Sakoemaha siksaanana noe tjoel pisan
ninggalkeun salat, eta sering diwintjik
dina ieu serat kabar.
Ajeuna njarioskeun anoe sok netepan
tani lalawora kana waktoena oge, pa¬
rantos ditjawiskeun siksaan anoe pika¬
gilaeun. Ari maksadna lalawora teh sa¬
pertos, teu njoemponan sjarat-roekoenna
at, ngahir2 waktoena, doegi ka waktoe
kodo kalajan dihadja, iwal ti sare djeung
lali.
Kdj. Nabi s. a. w. ngadawoeh kieu 
„Saha2 noe lalawora kana salat koe Alloh
Taäla disiksa koe lima belas siksaan.
Genep roepa di doenja, tiloe warna di¬
na nalika maot, tiloe deui di djero koe¬
boer, tiloe dina joumal-giamah.
Noe genep di doenja teh nja eta:
1. Oemoerna teu berkah.
2. Koe Alloh dipoepoes tina beungeut¬
na patoet (pamor) djalma soleh, sok
dibere koeleuheu.
3. Sakabeh amalna noe hade teu di¬
gandjar koe Alloh.
4. Goesti Alloh, teu ngangkatkeun doe¬
'ana eta djalma ka langit.


5. Dipikatjeutjeub koe machloek2 di
doenja.
6. Manehanana teu boga bagian ti doe¬
'ana para solihin.
Tiloe warna noe toemiba
dina maot:
Maotna hina.
dina lapar katjida.
, hanaang, saoepama dibere
nginoem koe sakabeh tjai laoet, moal
aja seubeuhna, tetep hanaang bae.
Tiloe warna siksaan noe¬
di djero koeboer:
1. Alloh ngaheurinkeun koeboeranana
sarta ngagentjet ka manehanana nepi
ka remoek, pasengsol toelang-igana.
2. Dipiroenan seuneu di koeboeranana,
manehanana goegoelingan dina roehak¬
na.
3. Goesti Alloh ngawasakeun hidji
oraj, njiksa manehanana, ngaranna eta
oraj: Asjsjoedja' al-agro's N
koekoena tina beusi pandjangna hidji
koekoe lalakon sapoe. Eta oraj ga¬
wena neunggeulan eta noe lalawora
kana salat tea, teu eureun2 nepi ka¬
poe diamat.
Siksa noe bakal toemiba
dina poe diamat 3 roepa:
1. Digoesoer neken kana beungeutna,
dibawa kana naraka-Djahannam.
2. Koe Alloh ditingali kalajan paningal¬
bendoe, nepi ka ragragan daging beu¬
ngeutna.
3.
Bakal meunang hisaban anoe beurat¬
toer bangga lilana kabina-bina, sata¬
matna dihisab toeloej dibawa, dia¬
soepkeun kana naraka dib Slas.
Manawi sakieu tjekap kangge pange¬
ling-ngeling soepados sami2 tjaringtjing
salalamina dina ngalakonan ibadah.
wil di dan Soe colle
D. Dj.


Pangaweroeh - kasehatan.


PASAL „NGINOEM“.
Asa teu perloe ditjarioskeun deui, jen
ma'nana „nginoem" teh nja eta nga¬
soepkeun tjai kana soengoet, diteureuj
make djalan genggerong, teroes kana
beuteung, margi sarerea pada ma'loem.
Noe perloena dibahas mah, nja eta ka¬
lakoean di djero beuteungna djeung sa¬
teroesna, geus kitoe maksoed-maksoedna
sarta hikmat-hasijatna.
Dina A. M. noe ka-poengkoer2 geus
disebatkeun, jen tjai teh hidji dzat noe
perloe pisan kanggo sariat ngadegna ba¬
gian-bagian anggahota manoesa, nja eta
salasahidjina tina opat annasir, noe ka¬
sebat dina al-Qoeränoel adzim, pikeun


ngagelarkeun salira Kdj. Nabi Adam,
djeung tangtoe teroes kitoe ka soegri
bani Adam.
Dina waktoe ngadadarkeun pasal dja¬
lanna getih geus sakadar diterangkeun,
jen eta tjai noe diinoem teh tjampoer
djeung sakabeh dzat kadaharan dina ka¬
doet di djero beuteung, sarta nja tjai
noe matak ngentjerkeun kana soegri dzat
kadaharan tea. Samalah sabangsa dzat
oejah2 djeung goela2 mah djadi tjampoer
lejoer djeung tjai teh. Koe sabab hasi¬
jatna tjai, sakabeh dzat2 noe dipiboetoeh
koe badan manoesa teh djadi lemes¬
lemboet, entjer-tjair, sarta djadi babari
kaseuseupna araboes kana getih, noe¬
baris mawa eta dzat2 ka saloear awak.


Dzat tjai noe katjampoeran koe dzat2
kadaharan tea dibagikeun koe getih ka¬
sakabeh bagian anggahota badan oerang
soegri noe miboetoeh, sabagian-sabagia¬
nana, sakaperloean-sakaperloeanana.
Sawangsoelna tina anggahota2 badan
getih teh narima deui dzat tjai djeung
dzat2 sedjen noe oeroet dipake ti heula,
pikeun dikaloearkeun saperti hampas¬
seupah tina badan:
a. dzat tjai noe diseuseup koe ka¬
boengboeahan (nieren — Jekll) tina
getih, nja djadi tjikahampangan sarta ka¬
loear tina palawanganana di pameget
atawa di istri.
b. noe kaloear kana liang-liang dina
koelit badan (huidsporiën), nja eta kesang
tea.
c. noe miloe djeung hawa napas ka¬
loear tina iroeng, nja eta saroepaning
saab (damp).
Sareng rea2 deui djalanna djabi ti eta,
alhasil dzat tjai teh lakoena kaloear-aboes
dina badan oerang, ngotjor dina getih
oerang, njampoeran kana dzat badan
oerang. Tjatjakan moen badan manoesa
teu ditjampoeran kalawan tjoekoep koe¬
tjai mah, tangtoe toehoer-kering, heuras¬
teuas tjara kajoe, tjara batoe noe toehoer.


Moen koerang matak madorot, moen¬
langkoeng nja kitoe keneh.


Dina aja kakoeranganana badan oerang
pribadi ngabogaan oekoeranana sarta sok
mere bedja, nja eta geuning oerang sok¬
ngaraos halabhab, hanaang.
Moen tas tjape sarta rea kaloear ke¬
sang, rea kahampangan toer napas keras,
eta oge geuning sok hanaang, tanda ba¬
dan boetoeh koe tjai.


Halodo panas poe mentrang-mentring
sok ngaraos langkoeng dahga batan dina
oesoem ngidjih, eta disababkeun koe¬
koerang tjai lantaran rea kaloear saab.


Aja panjawat2 noe matak rea hajang
nginoem, enz. enz. enz. Je d.
Baris disamboeng.


Salamna poen


Tohir S. a.

Boro-boro tjara para adjengan atawa
para aki-aki pepedaran Aboeja, poegoeh
njenenna poegoeh ngemisna, moeasaan
anoe soenatna banget oge, tjara boelan
ieu Radjab, lapoer...... Aboeja bet
tara daekeun kabawa ari kana kahadean
mah, mangkaning Radjabna ajeuna teh,
geus noeroegtoeg tjoeeut ka hareup, dina
wewelasanana oge sampoen santek kana
ngalikoer. Boro satadina mah, tjek ang¬
keuh dina taoen toekang „Keun sia engke
mah, moal datangka teu kamilik fahla
Radjab teh." Tapi..... nja eta atoeh,
ari geus rongheap mah Radjab noe¬
ajeuna, sarta koe adjengan diipat-ipat¬
keun deui jen kitoe......... tah,
kitoe....... tah, pigandjaraneunana
teh, hihhh dasar kolboe Aboeja geus
ngabata tjara batoe, ngan oekoer kabita
koe gandjaran djeung pahla bae, ari
kana af-'alna mah tida maoe taoe. Atoeh
poegoeh bae........, sok soema¬
wonna dibanding - banding reudjeung
dalil kiai, tjatjakan koe qaol karoe¬
hoen oge geus diapekir. Geuning tjek
qaol boehoen teh „lamoen teu
ngakal moal ngakeul, djeung lamoen teu¬
ngoprek moal njapek."
Toeh geuning, koe kaol ieu oge, anoe
teu miloe toetoep moeloet dina Radjab
mah, montong hajang ngagoear berekat.
Tapi boeboehan adat Aboeja kalingkoeng
koe iga, dina waktoe ngababar premie
Radjab dina poe Ahad kamari, teu weleh
ngarasa toegenah djeung diteuadilan.
Lahir adjengan teh: „He.... wong
pisantrieun, ti ajeuna keneh para Malai¬
kat geus onggeng-onggengan moenadjat
ka Maha Wisesa, njoehoenkeun diham¬
poera dosana, sakoer Moeminin Moemi¬
natin, pangikoetna Goesti Rosoeloelloh
S. a. W."
Gantjang bae lahiran adjengan teh
disamboet koe Aboeja: „Lakadalah geu¬
ning, adjengan, Aboeja oge aja milik,
kenging pidoenga ti Malaikat, mahloek
anoe tara ngamasiat; tjatjakan Aboeja
mah teu ngiring kentel peudjit."
„Engke lanan Ki Sepoeh toekang ba¬
rang-toeang!" saoer linggih adjengan
teh „aja keneh toeloejna noe bieu teh.
Pangdoe'ana Malaikat teh, lain keur
sarerea, lain keur sakabeh Moeslimin
Moeslimatin, tapi choesoeson keur noe¬
ngaradjab, saraoem dina boelan Radjab.
Ari noe teu miloe hese tjape mah, lala¬
djo bae; ngalaladjoan pandoenga para


Malaikat tea. Koemaha ari Ki Sepoeh
miloe saoem? Lamoen teu oenggal poe¬
atoeh, naha geus ngaitkeun tjinggir sa¬
poe mah, ambeh henteu kasingsal teuing?"
Lantaran Aboeja sok kokomoan koe¬
kahadean atawa pangasilan anoe teu
karana panggawe tea, gantjang bae koe¬
Aboeja ditempas adjengan teh: „Djengan,
taja panginten Aboeja teh ari wantoen
angoetjap jen Malaikat njolok mata
boentjelik atawa tjoetjoek panon mah;
eta bae...... kapan Aboeja teh djo¬
ngok, salangit djeung ichwan2 Aboeja
anoe saraoem, naha.... Malaikat teh
ikelas-ikelas teuing, teu aja pisan ras¬
rasan, loeas ka noe teu kabagian berkat
Djadi pengharepan Aboeja teh ajeuna
mah, ngan soegan aja leleberan ti ling¬
gih adjengan bae, da ari koe andjeun
mah tangtos pisan djabi ti njaoeman teh,
wiridanana oge moal lepat nganggo
extrana.
Doepi sajaktosna mah Djengan, dina
dinten mangkoekna mah adjam Aboe¬
ja teh parantos bade goebrag pisan dja¬
di niat, niat bade ngaitkeun tjinggir
tea sapoe-poëeun, oelah beresih teuing
tjara keretas weuteuh. Tapi nja eta
atoeh........, doemadak, saking
doemadak, gogoda teh ari ka Aboeja
mah datangna teh mani abring-abringan.
Dina hidji sore mah adjam Aboeja
geus meleteng pisan, jen isoekna teh rek
bismillah. Tapi naha..
ana kondeal teh aja intjoe anoe ak¬
bar kamelangna ka Aboeja, mawakeun
koe „kaboeli-Indo", kaseneng Aboe¬


Sakoemaha noe geus dimoeat dina
A.M. noe kamari Djerman, nagara Nazi,
djeung Roeslan, nagara Kominis, doea
moesoeh gerot, enggeus njieun perdjang¬
djian „Moal sili roeroeg" atawa
tjek basa batoerna mah „Non-agres¬
sie-pact“ Eusina eta perdjangdjian
koerang leuwih kieu:
1e. Nagara noe naranda ieu perdjang¬
djian moal sili roeroeg, boh njorangan
atawa ngahidji djeung nagara noe sedjen.
2e. Oepama salasahidji ti nagara noe¬
nanda ieu perdjangdjian diroeroeg koe¬
nagara sedjen, nagara noe hidji deui
(noe nanda eta perdjangdjian) teu meu¬
nang mere bantoean koe roepa naon bae
ka noe ngaroeroeg tea.
3e. Nagara noe naranda ieu perdjang¬
djian bakal salawasna kontak sarta di¬
mana aja kadjadian noe mamawa kana
kapentingan ieu doea nagara, bakal di¬
baradamikeun.
4e. Salasahidji ti nagara noe naranda
ieu perdjangdjian moal miloe digawe ba¬
barengan dj. nagara sedjen, noe ngan¬
doeng maksoed goreng, boh terang-tera¬
ngan atawa mopoek, ka salasahidji na¬
gara noe nanda ieu perdjangdjian.


ja tea, anoe sok dipake pakaoelan koe¬
si nini, dimana kahajangna ditedoenan
koe Aboeja. Si nini mah geus apaleun
pisan ka Aboeja teh, dimana Aboeja
diparaban „kaboelij-toto" mah sok
djadi matak ridoe, ngoebar-ngaber,
poekproek-pekprek, malihara padaharan
Aboeja.
Alhasil Djengan, ari Indo mah, nja eta
mertega sama sikotak; ari toto
mah kambin sama samin. Pelem
sama pelem, enak sama enak, beunang
diseboet baloeh bae, ngan bedana teh
ari si toto mah bekerdjana katjida
panasna, matak loba tandjakan, sedeng
Indo reuhreuj. Anoe matak Aboeja
mah njobat ka noe pandeuri, roemasa
geus kolot tea.
Gantjanging tjarios mah Djengan Aboe¬
ja teh kamerekaan, lantaran Kaboeli¬
Indo ditinggang koe sambel goreng
peuteuj, toeloej didagor koe pasak danas,
sedeng daharna zonder tafakoer
en dzikir, poegoeh bae loegaj sila
teh dibarengan koe goleah, ngan oekoer
kadoega pesen ka si nini, sesana keur
moetoer isoek2,
Isoekna, lat poho, diroedjoe deui bae
pasesaan teh. Barang geus rek pinoeh
digebah koe nini2: „Wah ieuh akina !
lain rek ngaitkeun tjinggir tea?" Tjek
Aboeja: „Keun bae Ni, oerang waktja
bae ka adjengan, bari njoehoenkeun di¬
lokat deui."
Kitoe Djengan, boedjengna tjarios
mah. Sadaja-daja linggih adjengan noe¬
waspaos, moegi kersa ngadangdosan."


nagara noe nanda ieu perdjangdjian ba¬
kal ngajakeun babadamian noe aman.
6e. leu perdjangdjian lakoena 10 (sa¬
poeloeh) taoen sarta oepama geus 10
taoen bakal toeloej berharga lima taoen
deui, tapi dimana ieu perdjangdjian hen¬
teu dipoetoeskeun samemehna.
7e. leu perdjangdjian berharga ti sa¬
enggeus ditaranda koe doea nagara.
leu kadjadian noe pohara ngagetkeu¬
nana doenja, hoesoesna nagara2 demok¬
rasi, malah tjek Chamberlain (loeloegoe
pamarentah Inggris) tea mah: „Hidji ka¬
djadian noe ngagetkeun, noe pang-teu
ngeunahna." Kasaoeranana kitoe teh koe¬
oerang tangtoe bae kaharti, lantaran Ing¬
gris c.s. noe hajang meunang bantoean
ti nagara Kominis, moal laksana. Kadoea
noe matak ngagetkeun doenja teh koe¬
lantaran kaom Nazi djeung kaom Komi¬
nis teh katjida sili bentjina. Koe kitoe
koe kieu ajeuna mah Djerman geus teu
koedoe sieun diroeroeg koe Roeslan ti¬
sabeulah wetan, sarta kadoedoekanana
Djerman dina tjatoer poelitik di Eropa
djadi ngoeatan.
Koe lantaran nagara2 Inggris, Prantjis
djeung Polen (noe baroga kapentingan)
tea, boga sangka jen Djerman saenggeus


GENJEONG POETARA.
AKIBATNA PERDJANGDJIAN DJERMAN-ROESLAN.
Oedara di Eropa.
5e. Dimana aja kateu-beresan antara

ngoeatan kadoedoekanana bakal ngagoe¬
nakeun kakerasan, gentak maranehanana
njantosaan tataharna. Tangtoe bae oeda¬
ra Eropa beuki nambahan kiroehna, ko¬
mo saenggeus Djerman ngabewarakeun
jen di sabagian nagara Djerman (sabeu¬
lah wetan) teu meunang diliwatan koe¬
kapal oedara mah, nagara demokrasi teh
beuki tjoeriga, katambah - tambah loba
bedja magar Djerman geus ngirim-ngi¬
rimkeun balatantarana ka tapel wates.
Beuki dieu, oedara Eropa teh beuki
kiroeh pangpangna pisan koe politiek
njingsieunan (intimidatie-politiek) ti pihak
Djerman. Malahan lain Eropa bae noe¬
hariwang teh tapi beunang diseboetkeun
sadoenja bae.
Sakoer abdi2 (onderdanen) nagara2 noe¬
tjitjing di nagara lian, koe sapamaren¬
tahna2 diparentah baralik deui ka lemah
tjaina ngadjaga bisi koemaha onam.
Oerang Amerika noe erek ka Eropa di¬
tjaram arindit patali djeung oedara noe¬
sakitoe kalangkaboetna. Di oenggal na¬
gara soldadoe2 serep dititah dines di bala¬
tantara; mobilisasi teh, tegesna tatahar
pikeun perang, meh di oenggal naga¬
ra diajakeun; nagara Walanda oge teu
katinggaleun.
Kapal2 Djerman, Itali dilarang koe pa¬
marentahna sorangan balajar ka pala¬
boean2 nagara2 Inggris, Prantjis, sabalik¬
na kapal Inggris, Prantjis oge teu meu¬
nang aja di laoetan Itali djeung Djerman
Sadjeroning riboet kieu teh bedja ten
eureun2 noe ngabewarakeun magar di
tapel wates Djerman Polen soldadoe2
geus patangoh-tangoh Malahan geus lo¬
ba katjaritakeunana loba soldadoe2 Djer¬
man djeung Polen sili bedil sarta aja
welasna noe maraot atawa tatoe. Pen¬
dekna mah doenja teh ngagantoeng dina
gawir djoerang peperangan.
Koe lantaran dina djaman ajeuna sa¬
babaraha malioen djiwa djelema noe di¬
antjam koe bahaja perang sarta lain dji¬
wa bae tapi kaboedajaan djeung kaadaban
noe sakitoe loehoerna miloe deui kaan¬
tjam, geus teu kaget deui jen loeloegoe2
nagara djeung kaom agama Katolik pa¬
ridato ka sakoeliah doenja menta soepa¬
ja gegeden2 nagara noe baroga tanggoe¬
ngan kana ajana perang daek njieun
babadamian soepaja karotjetan doenja
djadi beres teu kalawan korban djelema
malioenan.
Malah presiden Amerika Sarikat mah
nja eta Franklin Deleno Roosevelt geus
tiloe kali nepi ka ajeuna ngirimkeun
nota ka Adolf Hitler ngadorong soepaja
ieu goegoedjroedan dibereskeun koe dja¬
lan babadamian noe aman. Ngan nepi
ka ajeuna Roosevelt teu atjan keneh
nampa walonanana.
Tapi masih keneh ari aja harepan ka¬
na moal djadina perang mah, sabab ajeu¬
na Adolf Hitler geus ngasongkeun poer¬
stelan ka Inggris koe djalan wawakilna
Inggris di Berlin, Sir Henderson. Ngan
handjakal nepi ka ajeuna eusina eta
poerstelan teh teu atjan dioemoemkeun
keneh bea. Inggris ajeuna eukeur meu¬
djeuhna riboet koemaha pidjawa¬
beunana ka Hitler. Tapi kadjadian eta
teh katjida dirasiahkeunana. Ajeuna doe¬


nja eukeur noenggoe2 koemaha pibaloe¬
kareunana eta sili kirim nota antara
Djerman djeung Inggris teh, koe lantaran
loba pisan ngagantoengna ketjap „pe¬
rang“ atawa „tengtrem" teh kana eta
poerstelan2 Moedah-moedahan Goesti
Noe Moerbeng Reh nangtajoengan doe¬
nja noe sakitoe keur poekeunana, njing¬
lar bahaja noe sakitoe kedjemna. Amin!
MORAWI.


Mobilisatie Nederland. 


Mobilisatie teh hartina tjatjawis balad
pikeun perang. Sanadjan Nederland teu
pipiloeeun oge kana perkara pagoedjroe¬
dan djeung papaseaan, pareboet bawahan,
tapi boeboehan aja dina hala-halaeun,
kahapit koe karadjaan2 anoe keur seuneu
hoeroeng tjai tjaah (Inggris - Djerman),
dina tanggal 28 boelan ieu Sri Maha
Ratoe geus njabda ka wilajatna anoe
deukeut anoe djaoeh, soepaja bersatoe
hati, dina njekelan kanetralan, sarta nga¬
djaga nagara.
Ti mimiti tanggal 29 Augustus sakabeh
balad daratan djeung laoetan koedoe
sadia soemawonna soldadoe dines, sa¬
nadjan soldadoe pareman (militieplich¬
tigen). Oenggal2 wates geus didjaga koe¬
soldadoe2, sarta sapoeratina.
Sakoer anoe disaoer koe nagara pikeun
miloe kana eta mobilisatie dina tanggal
anoe kaseboet di loehoer teh, koedoe
djogo.
Kanetralan Nederland, koedoe didjaga
koe sakoeat-koeatna tanaga djeung koe¬
saaja-ajana pakakas perang. Sakoeliah
rahajat koedoe aja di sapoengkoereun
pamarentah:
Pamarentah Indonesia.
Noeroetkeun bedja radio, pamarentah
agoeng di oerang oge, ngamanah per¬
loena sasadiaan pikeun ngadjaga kane¬
tralan Indonesia, dimana ger perang
tjanmpoeh di nagara - nagara Europa.
Balad-balad daratan djeung laoetan ti
mimiti tanggal 30 Augustus koedoe geus
sadia „paraat", bisi djanari tengah peu¬
ting aja perloena ngagoenakeun tjongo
pakarang geusan ngadjaga kanetralan.
Ti mimiti tanggal ieu, dilarang keras
ngabedja - bedjakeun perdjalananana ka¬
pal-kapal perang Indonesia. Parade noe¬
bakal diajakeun dina weweton Maha
Ratoe Nederland, moal didjadikeun, koe¬


lantaran kaajaan nagara loear sakitoe
mendoengna.
Dina gempoengan Volksraad tg. 29,
Voorzitter Mr. Jonkman, atas nama sa¬
kabeh fractiëleiders, dina kaajaan noe¬
saroepa ajeuna, sagemblengna Volksraad
bakal satia, tetep aja dina golongan pa¬
marentah, sarta ngabantoe pamarentah
koe sakabeh akal djeung ihtiar.
Kasaoeran Voorzitter dinoehoenkeun
loear biasa koe noe djadi wawakil pa¬
marentah.
— O —
Non-agressie deui. 
Dasar Djerman........ rikat pisan
dina pinanggihna reudjeung sa'at noe¬
moestari, dina tanggal 28 Augustus teh,
teu kapiheulaan koe noe lian, geus ngi¬
rimkeun deui bae oetoesan ka pamaren¬
tah Nederland sarta ditarima koe Maha
Ratoe pisan oetoesan Djerman teh. leu
oetoesan mioendjoek, jen rek ngadjoeng¬
djoeng tinggi pisan, kana perwatesan
karadjaan Nederland djeung tanah ka¬
radjaan Nederland, taja petana ditaradjang
atawa diroeksak koe Djerman, asal Ne¬
derland satia kana kanetralanana, teu
meunang beurat sabeulah, boh koe pa¬
meta boh koe bahan mere pitoeloeng
ka moesoeh Djerman.
leu perdjangdjian ditarima koe pama¬
rentah Nederland, sarta toeloej tangkep
tangan.
Perdjangdjian noe saroepa kieu teh, lain
bae diajakeun reudjeung Nederland tapi
oge reudjeung Belgie, Denemarken, Lith¬
aun. Malah djeung Toerki oge, geus
proeng deui badami kitoe teh
Pendekna mah, dimana nepi ka gerna¬
perang teh, Duitschland moal karoeroeg
koe noe sedjen, anging ti koe lawanna
bae.
Poelitik - tingkeran (omsingeling poe¬
litik) saar pisan.
Nampi Hadiah.
Redactie bingah amarwata soeta, sareh¬
na parantos nampi leleran kitab „Ban¬
dera Islam" ti linggih djrg. R. Nata
di Laga, bobotoh Islam anoe soetji, ka¬
lajan ageung himmahna. Redactie tadah
tangan ka Maha Agoeng, moegia samanah
ieu bobotoh enggal berboeah, kalajan
disarengan koe ngadjam bade ngadeu¬
deul koe satjongo rema kana oedagan
andjeunna.
— O —
Serat-Sinerat. 
Djrg. O. Hoesain.
Seratan dirg. noe ajeuna, benten pisan
sareng noe kamari. Noe diteda teh anoe
basadjan, margi anoe pok-pokanana dji¬
ga wetenschappelijk mah, tangtos moal
loejoe sareng anoe loehoer kaoeningana
tina wetenschap, sareng moal kasarengan
koe noe teu atjan ngambah wetenschap.
Demi ahli2 A.M. teh roepi2 pisan. Kin¬
toen anoe patali sareng ajat, hadist sa¬
reng nasihat2 noe laloehoeng bae!!
A

Pilenggah djrg. R. D. no. 1947.
Sakalintang matak oeroejna toetoeran
kagoengan tina perkawis para wali sa¬
reng ngawitanana Islam lebet ka oerang
malah teras ditalek koe Saehoena. Moeng
handjakal, saoerna teh, teu saloejoe sa¬
reng tarich Islam anoe oepisil. Oepami
koe linggih djoeragan dipasieup heula
sareng ieu, sakalintang pigoenaeunana.
Djago P. G. B.
Djrg. S. Joedawinata, bobotoh
P.(erserikatan) G.(oeroe. B. (antoe), anoe
dioetoes oedensi ka Pamarentah nagara
Walanda pikeun ngabela nasibna eta
kaom, noeroetkeun soeratna anoe kawa¬
warkeun dina s. k. Pamandangan, dina
awal Agoestoes geus soemping ka nagri
Walanda. Mimitina mah djrg. S. Joeda¬
winata teh ngaraos hoream pisan pibi¬
saeunana ngadeuheusan teh, lantaran
soempingna teh keur dina oesoem kabi¬
net-crisis. Tapi dina tanggal 17 August.
andjeunna geus iasa ditampi oedensi
koe Minister Djadjahan P. K. T. Welter.
Sasaoeranana koe basa Soenda bae, koe¬
lantaran Minister oge kaitoeng lekoh oge
Soendana teh, sarehna mangtaoen-taoen
tea tjalikna di saketre Bogor.
Sabadana tammat mioendjoek, djrg.
S. Joedawinata didawoehan deui, jen
andjeunna bisa ngadeuheus deui dina
tanggal 6 September. Boeahna eta
oedensi teu atjan katjatoerkeun, ngan
kira2 tanggal 6 October 39, Djago P. G.
B. bakal moelih deui ka Indonesia.
Moedah - moedahan bae rebo koe¬
hasilna.
—0—


djleg ngadegkeun sakola loehoerna, tapi
mimitina mah sakola pertengahanana, leu
sakola pertengahan teh didjieun doea
bagian; noe sabagian kabaratan, basa¬
loeloegoena basa Walanda, sarta noe di¬
tarima djadi moeridna, sakoer noe geus
tamat Mulo; demi sabagian deui basa¬
loeloegoena basa Indonesia, sarta noe
ditarima djadi moeridna, sakoer noe¬
geus tamat ti sakola priboemi, sakola
agama, djeung ti pasantren2, anoe ka¬
timbang bisa miloe diadjar dina sakola
pertengahan.
Bagian anoe mimiti geus diboekoe
(dimimitian) ti mimiti boelan ieu, sarta
tempatna saajeuna dipiloekeun ka in¬
ternaat Hapsara di Solo. Moeridna geus
aja 12, kabeh noe geus kaloear ti sakola
Mulo. Ngaranna ieu bagian „Islamitische
Middelbare School"; ari diboeka oepi¬
silna dina tanggal 30 Augustus, sarta
rek ngondangan para pangagoeng anoe
sadjempol-djempolna.
Noe djaradi goeroe di eta sakola,
nja eta:
1. Djrg. Ir. Marsito (Directeur) nga¬
djar tina pepelakan (plankunde).
2. Djrg. Dr. Satiman ngadjar sadjarah
djeung kanagaraan.
3. Dirg. Dr. Karto Soewignja ngadjar
natuurkunde
4. Djrg. Mr. Soebekti, ilmoe misah2,
5. Djrg. Ir. Moenandar, basa Walan¬
da, Inggris.
6. Djrg. Abdurrahman, bin Noech,
basa Arab.
7. Djrg. Soenarjo, ilmoe boemi.
8. Djrg. Soeseno, basa Indonesia.


KANGGO NGALOEASKEUN PAMAN¬
DANGAN, DISAJAGIKEUN KITAB2.


Basa Soenda:
f 0,44
Elmoe Tauhid
Panoetan Agoeng (Kdj. Nabi
Moehamad s.a.w.) f 0,54
f 0,30
Pahlawan2 Islam
f 0,54
Roekoen Islam sareng Hikmatna
Minhadjoel-Abidin ! (aksara Arab) f 0,54
Minhadjoel-Abidin II ( idem)
f 0,54
f 0,19
Oesoeloeddin
Bab Poeasa
f0,22
Bab Solat II
f 0,54
Tashiloel lbaroh 1 & II (aksara
Arab) sadjilid f 0,54
Basa Malajoe:
Doeroesoel Arobijah
f 0,54
f 1,62
Tafsir Barzandji
Bab Solat
f 0,17
Kemerdikaan Perempoean
dalam keislaman f 0,30


Tjahja Qurän jang menghilangkan
kegelapan Masih Qadian f 0,44
Parantos dietang ongkos ngintoen.


Adm. A. M.


KADE LALI!


Dina strook postwissel kedah di¬
serat nomer abonne soepaos nga¬
gampilkeun kana padamelan adm.


Sakola Islam-loehoer.
Sakoemaha noe geus diwawarkeun
koe Hoefkoemiteu, saajeuna moal waka


Démi bagian noe kadoea, diboekana
dina tanggal 2 Sawal at. 14 November
1939. leu oge noe bakal djadi goeroena


teh tjara noe diloehoer bae, bangsa ke¬
kentong2, anoe ilmoena geus njagara.
Kitoe oenina bedja anoe disebarkeun
koe Pamandangan.


ANGGITAN LALAKON
NABI SOELAEMAN A. S.
Diringkeskeun tina „Sadjarah Ambija"
basa Malajoe.
(koe: Atmadja).
V.
48. Demi bangsa radja-radja edjin,
Sahardjoni Istorohi gagah, reudjeung
bangsa ipri kabeh, tjaralikna geus tang¬
toe, sapoengkoereun Soeleman Nabi, ko¬
tjap eta amparan, ngalajang di loehoer,
dibawa koe angin Rohan, malah kabeh
kaomna Bani-Isroil, ngiring dina amparan.
49. Koemalajang di loehoer wiati, hen¬
teu beda djeung kapal oedara, ngan ieu
mah leuwih gede, ngampar djeung he¬
rang ngempoer, mana tempat noe rek
dioengsi, tanwande bisa dongkap, ko¬
tjapkeun geus tjoendoek, ka hidji tem¬
pat noe negla, teras Nabi ngalahir ka¬
Rohan angin, „tjoba bawa ka handap."
50. Harita ge henteu lami deui, am¬
paran teh teras ngahandapan, rek toeroen


ka tegal kosong, radja sireum katjatoer
noe harita eukeur tjaritjing, djeung kabeh
rahajatna, di dinja karoempoel, nendjo
amparan ngalajang, pok marentah: „he¬
sakabeh rajat kami, soep geuwat kana
liang.
51. Itoe tendjo di loehoer wiati, ka¬
radjaan Nabi Soelaeman, dina amparan
noe aheng, djigana arek toeroen, ka pa¬
lebah oerang tjaritjing, koe sabab eta
geuwat, kana liang asoep, moen teu ki¬
toe pasti tiwas, kaheumpikan koe eta
amparan Nabi, Rosoel Alloh noe Akbar."
52. Omong Oerdja*) kadangoe koe
Nabi, noe harita geus aja di handap,
dina amparan noe agreng, teras andjeun¬
na njaoer, radja sireum bari ngalahir:
„kami soeka katjida, di dieu patepoeng,
ajeuna kami rek nanja, naha maneh ma¬
na njaah-njaah teuing, ka noe djadi ra¬
hajat."
53. Sanggem Oerdja: „anoe mawi
abdi, njaah heman ka sadaja ra'-jat
*) kitoe ngaranna eta radja sireum, ari
dina Qoerän eta radja sireum teh di¬
seboetna (ngaranna) Namli.


djalaran abdi roemaos, dipoedja dipoe¬
poendjoeng, djeung dihormat diiring-iring,
koe maranehna pisan, estoe saroemoe¬
djoed, malah ieu karadjaan, moal ngadeg
moen teu aja ra'jat leutik, bangsa si¬
reum sadaja.
54. Eta kitoe anoe djadi margi, pang¬
na abdi katjida njaahna, ka ra'jat abdi
sakabeh, lamoen aja noe oedoer, abdi
ngiring sedih prihatin, ihtiar sabisa-bisa,
sangkan enggal moeloes, sabalikna moen¬
manehna, diparengkeun kenging kanoeg¬
rahan ati, abdi gengiring bingah."
55. Nabi imoet djeung njaoer'na ati:
„horeng sipat kapoedjian Allah, sanadjan
dibangsa sato, teu soewoeng sipat aloes,
silih toeloeng djeung silih asih, moen¬
seug aja di djalma, rempoeg djoekoeng
kitoe, tinangtoe gede pahlana, keur sam¬
peureun djaga di jaumil ahir, diarah-arah
mahsar.
(Samboengeun).


